Navarra Suma talde parlamentarioari atxikita dagoen foru parlamentari Yolanda Ibáñez Pérez andreak galdera egin du (10-22/PES-00067), honako hau jakin nahi baitu:

**Toki Administrazioko Departamentua jakitun al da Corellako Udalak behin eta berriz urratu duela Kontratuei buruzko Legea, idazkaritzak eta kontu-hartzailetzak egindako txostenek adierazi dutenarekin bat? Horri dagokionez, ekimenen bat hartzeko asmoa al du Departamentuak?**

Galdera hori dela-eta, hona Nafarroako Gobernuko Lurralde Kohesiorako kontseilari Bernardo Ciriza Pérez jaunak informatzeko duena: Nafarroako toki entitateek ez dizkiote beren idazkari eta kontu-hartzaileen txostenak bidali behar Nafarroako Foru Komunitateko Administrazioari, beren egintzen eta erabakien kopia edo, hala behar denean, laburpena baizik, urriaren 18ko 279/1990 Foru Dekretuan ezarritakoaren arabera.

Hori guztia jakinarazten dut, Nafarroako Parlamentuko Erregelamenduaren 194. artikuluan xedatutakoa betez.

Iruñean, 2023ko martxoaren 22an

Lurralde Kohesiorako kontseilaria: Bernardo Ciriza Pérez